CELEX: 32004R1333
Language: hu
Date: 2004-07-20 00:00:00
Title: A Bizottság 1333/2004/EK rendelete (2004. július 20.) az egyes takarmány-adalékanyag végleges engedélyezéséről(EGT vonatkozású szöveg)

21.7.2004   
            
            
               HU
            
            
               Az Európai Unió Hivatalos Lapja
            
            
               L 247/11
            
         
      A BIZOTTSÁG 1333/2004/EK RENDELETE
   
   (2004. július 20.)
   az egyes takarmány-adalékanyag végleges engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és a 9d. cikkének (1) bekezdésére,
   mivel:
   
               (1)
            
            
               A 70/524/EGK irányelv előírja a Közösségen belül használandó adalékanyagok engedélyezését. Az említett irányelv C mellékletének II. részében említett adalékanyagok bizonyos feltételek teljesítése esetén időkorlátozás nélkül engedélyezhetők.
            
         
               (2)
            
            
               Az Enterococcus faecium (NCIMB 11181) készítmény használata első alkalommal borjak és malacok esetében került ideiglenesen engedélyezésre a 2690/1999/EK bizottsági rendelet (2) által.
            
         
               (3)
            
            
               E mikroorganizmus esetében az időkorlátozás nélküli engedélyezés iránti kérelem támogatására új adatokat nyújtottak be. Az értékelés azt mutatja, hogy a 70/524/EGK irányelvben az ilyen engedélyezés esetére megadott feltételeket teljesítették.
            
         
               (4)
            
            
               Ennek megfelelően e mikroorganizmusnak a mellékletben megadottak szerinti használatát borjak és malacok esetében időkorlátozás nélkül engedélyezni kell.
            
         
               (5)
            
            
               E kérelem értékelése azt mutatja, hogy bizonyos eljárásokat kell előírni a dolgozók védelmére a mellékletben meghatározott adalékanyag expozíciója ellen. Ezt a védelmet biztosítani lehet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (3) alkalmazásával.
            
         
               (6)
            
            
               Az e rendeletben előírt rendelkezések összhangban vannak az Élelmiszerlánc és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben megadott Enterococcus faecium (NCIMB 11181) készítmény használata engedélyezésre kerül időkorlátozás nélkül állati takarmányozási adalékanyagként az említett mellékletben meghatározott feltételek mellett.
   2. cikk
   Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. július 20-án.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 270., 1970.12.14., 1. o. A legutóbb az 1756/2002/EK rendelettel (HL L 265., 2002.10.3., 1. o.) módosított irányelv.
   
      (2)  HL L 326., 1999.12.18., 33. o.
   
   
      (3)  HL L 183., 1989.6.29., 1. o. A legutóbb az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      MELLÉKLET
      
                  EK szám
               
               
                  Adalékanyag
               
               
                  Kémiai képlet, leírás
               
               
                  Faj vagy állatkategória
               
               
                  Maximális kor
               
               
                  Minimális tartalom
               
               
                  Maximális tartalom
               
               
                  Egyéb előírások
               
               
                  Az engedélyezési időszak vége
               
            
                  A teljes takarmány aktivitás/kg egységei
               
            
                  Mikroorganizmusok
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  
                     Enterococcus faecium készítmény amely minimálisan tartalmaz:
                  
                               
                           
                           
                              Por formájában:
                              
                                           
                                       
                                       
                                          4 × 1011 CFU/g adalékanyagot
                                       
                                    
                        
                               
                           
                           
                              Bevont formában:
                              
                                           
                                       
                                       
                                          5 × 1010 CFU/g adalékanyagot
                                       
                                    
                        
               
                  Borjak
               
               
                  6 hónap
               
               
                  5 × 108
                  
               
               
                  2 × 1010
                  
               
               
                  Az adalékanyag és a premix használati utasításában fel kell tüntetni a tárolási hőmérsékletet, a tárolási időt és a pelletáláskori stabilitást.
               
               
                  Időkorlátozás nélkül
               
            
                  Malacok
               
               
                  —
               
               
                  5 × 108
                  
               
               
                  2 × 1010
                  
               
               
                  Használat malacok esetében körülbelül 35 kg testtömegig.
                  Az adalékanyag és a premix használati utasításában fel kell tüntetni a tárolási hőmérsékletet, a tárolási időt és a pelletáláskori stabilitást.
               
               
                  Időkorlátozás nélkül